121 



opjoges nogle Phryganeer og en Del Exemplarer af den lille 

 grønlandske Hemerobius, H. obscurus\ ogsaa en Del Smaasom- 

 merfugle fandtes, navnlig siddende paa Kuanerne. Jeg gjorde 

 endelig her et ganske interessant Fund, idet jeg nemlig tog 

 Hannen til Simulia vittata; ligesaa almindelig som Hunnen er, 

 ligesaa vanskelig er Hannen at faae fat paa, og saavidt mig 

 bekjendt var den tidligere kun hjembragt i et Par defekte Ex- 

 emplarer. Den sad her i Mængde paa Kuanens store Blomster- 

 stande , og jeg samlede med Lethed et stort Materiale af det 

 nydelige Dyr, der er dyb fløjelssort med to sølvhvide Skulder- 

 pletter og afviger altsaa i Tegning og Farve betydeligt fra Hunnen. 

 Jeg skal her indskyde den Bemærkning, at jeg ved senere at 

 præparere mine Indsamlinger opdagede, at jeg havde et Par 

 enkelte Hunner af en anden Simulia- Art , vistnok reptans , der 

 er ny for Faunaen; jeg har senere taget den i Mængde i Nord- 

 Grønland. 



Medens jeg langsomt gik videre op langs Elven, stødte jeg 

 paa mine Grønlændere, der vare i Færd med at stange Lax, 

 der syntes at vrimle i Elven, thi henved et halvt hundrede 

 Stykker laa i Dynge paa Bredden. Jeg gik nu tilbage til Teltet 

 for at spise til Middag, og lod dem til dette Øiemed koge 

 et Par, der saaledes frisk kogte er ualmindelig velsmagende. 

 Den øvrige Tid, jeg opholdt mig i Neriak , levede jeg næsten 

 udelukkende af Lax. 



Efter at have spist til Middag og hvilet mig samt ordnet 

 det om Formiddagen indsamlede Materiale , gik jeg om Efter- 

 middagen lidt tilfjelds. Saa snart man er kommen blot et Par 

 hundrede Fod op, er Vegetationen næsten udelukkende Lynghede, 

 bestaaende, som før omtalt, af Empetrum med nogle andre lyng- 

 agtige Planter og nogle faa andre Urter, især Saxifrager. Hist 

 og her findes Krat af Bøllen, Vaccinium uliginoswn. Under Sten 

 findes her Otiorhynchus arcticus (Tav. V, Fig. 4) i stor Mængde 

 og maurus meget sparsommere, ligeledes Byrrhus fasciatus dels 

 under Sten dels krybende i Mosset; ogsaa Bembidium Grapei 



